stanford-oval/wikipedia huggingface dataset:
Ben-Hur (vuoden 1925 elokuva)
Julkaisu ja vastaanotto

Ben-Hur sai kotimaan ensi-iltansa New Yorkissa 30. joulukuuta vuonna 1925. Maanlaajuiseen teatterilevitykseen elokuva pääsi 8. lokakuuta vuonna 1927. Uusintaensi-ilta pidettiin 1. joulukuuta vuonna 1931, jolloin Ben-Huriin oli lisätty musiikki ja äänitehosteet. Suomessa elokuva sai ensi-illan 25. joulukuuta vuonna 1926. Suomen uusintaensi-ilta oli 25. joulukuuta vuonna 1931.
Ben-Hurista tuli jättimenestys MGM:lle. Vaikka elokuva olikin ollut erittäin kallis, se tuotti maailmanlaajuisesti yhteensä 10 738 000 dollaria. Ensimmäisen julkaisun aikaan elokuva tuotti 9 386 000 dollaria. Elokuva menestyi erittäin hyvin vielä uusintajulkaisunsa aikaan vuonna 1931; tällöin Ben-Hur tuotti 1 352 000 dollaria. Ilmestyessään Ben-Hur nautti kriitikoiden ylistyksistä ja sai paljon julkisuutta. Ben-Hurin menestymisen johdosta uudesta MGM:stä tuli Hollywoodin merkittävä studio.
Internet Movie Databasessa elokuvalla on 7,9 tähteä kymmenestä, joka perustuu yli 5 200 käyttäjän arviointiin. Elokuvalla on Rotten Tomatoes -sivustolla täyden sadan prosentin "tuore" arvosana, joka perustuu seitsemään arvosteluun.
Restaurointi ja DVD-julkaisut

Turner Entertainment teki ja valvoi Ben-Hurin restaurointia ja restauroitu Ben-Hur on julkaistu DVD:lle. Restauroinnissa Ben-Hur yritettiin palauttaa samankaltaiseksi kuin ensimmäisen julkaisun aikaan vuonna 1925. Restaurointiin sisältyvät Technicolor-kohtaukset.
Ben-Hur on julkaistu DVD:lle 13. syyskuuta vuonna 2005, 22. marraskuuta vuonna 2005 ja 27. syyskuuta vuonna 2011.
Aiheesta muualla

Ben-Hur Internet Movie Databasessa (englanniksi)
Ben-Hur Elonet.
Ben-Hur AllMoviessa. (englanniksi)
Ben-Hur TCM Movie Databasessa (englanniksi)
Ben-Hur Rotten Tomatoes -sivustolla (englanniksi)
Ben-Hur SilentErassa (englanniksi)
Mitsubishi Pajero (2006)

| Mitsubishi Pajero mk4 Mitsubishi Shogun mk4 |
| --- | --- |
 Mitsubishi Pajero mk4
Valmistustiedot
Valmistusmaa:   Japani
Valmistaja:  Mitsubishi Motors
Valmistusvuodet:  2006–
Korimalli:  3-ovinen maastoauto 5-ovinen maastoauto
Luokka:  Maastoauto
Edeltäjä:  Mitsubishi Pajero mk3
Tekniset tiedot
Moottori:  R4, V6
Iskutilavuus:  n. 3200–3800 cm3
Teho:  85–184 kW
Vetotapa:  neliveto
Mitsubishi Pajero mk4 on Mitsubishi Motorsin Pariisin autonäyttelyssä vuonna 2006 esittelemä maastoauto. Vaikka kyseessä onkin kokonaan uusi malli, on se kuitenkin helposti tunnistettavissa edellisen korimallin seuraajaksi. Tuotanto tapahtuu Gifussa, Japanissa.
Suomessa Pajerona tunnettu maastoauto on muun muassa Britanniassa nimeltään Mitsubishi Shogun. Amerikassa ja Espanjassa Pajero tunnetaan nimellä Montero. 3-ovisessa mallissa on takaovien puuttumisen vuoksi lyhyempi akseliväli. Pitkäakseliväliseen saa Mitsubishin Hide&Seat-järjestelmää avuksikäyttäen kolmannenkin penkkirivin. Turvallisuusvarusteita on muun muassa Mitsubishin patentoima RISE-turvakori.
Tekniikkaa

Nelivetotekniikka
MATT - Mitsubishi All Terrain Technology
Active Stability Control (ASC)
Active Traction Control (ATC)
Engine Brake Assist Control (EBAC)
Super Select II
Multi-Mode Anti-lock Braking System (ABS)
Electronic Brakeforce Distribution (EBD)
100% taka-akselin tasauspyörästön lukko
Hill Hold Assist
Mitsubishi Body Optimised Suspension (MBOS)
Uudella Pajerolla voi ajaa 700 mm syvyydessä vedessä. Nelivetotapoja on neljä; 1) nopea takaveto (2H), 2) nopea neliveto (4H), jolloin voimanjako vaihtelee tarpeen mukaan etu- ja taka-akselien välillä aina 50:50 asti sekä 3) nopea neliveto (4HLC) jolloin keskitasauspyörästö on lukittu ja voimanjako menee tasan etu- ja taka-akselien välillä. Lisäksi on vielä vaikeaan maaston hidas neliveto (4LLC), jolloin keskitasauspyörästö on lukittu ja voimanjako menee tasan etu ja taka-akselin välillä. Normaalitilanteessa nopeaneliveto kytkettynä voimanjakautuu etu- ja taka-akseleille suhteessa 33/67.
Moottorit

Moottorivaihtoehtoja on alkuun kolme: 2,5-litrainen turbodiesel (R4) 3,2-litrainen turboahdettu sekä ahtoilman välijäähdytyksellä varustettu CRD-turbodieselmoottori (R4) ja 3,8-litrainen MIVEC-bensiinimoottori (V6).
2.5 TD, R4, 8V, SOHC, ahtoilman välijäähdytys, 85 kW (115 hv) @ 4000 r/min, 240 Nm @ 2000 r/min
3.2 CRD Autom., R4, 125 kW (170 hv) @ 3800 r/min, 373 Nm @ 2000 r/min
3.2 CRD Manual, R4, 118 kW (160 hv) @ 3800 r/min, 381 Nm @ 2000 r/min
3.8 MIVEC, V6, 184 kW (250 hv)
Varusteet

Pajeroa ei myydä Suomessa. Britanniassa Shogunia myydään neljällä varustetasolla: Equippe, Warrior, Elegance ja ylellisimpänä vaihtoehtona Diamond.
Mittoja

Pituus: 4385/4900 mm (lyhyt/pitkä akseliväli)
Leveys: 1875/1875 mm
Korkeus: 1880/1990 mm
Maavara: 235/225 mm (riippuen moottorista)
Max. kahluusyvyys 700 mm
Polttoainesäiliön tilavuus: 88–92 l
Omamassa: 2310 kg
Kokonaismassa: 3030 kg
Suurin sallittu perävaunumassa jarruin / ilman jarruja: 3300/750 kg
Aiheesta muualla

Neljännen sukupolven Pajerosta on kuvia täällä
Pajeron euroopan sivut (Arkistoitu – Internet Archive)
Pajero sivut (Arkistoitu – Internet Archive)
Japanin sivut (Arkistoitu – Internet Archive)
Pajero.com (Arkistoitu – Internet Archive)
Maahantuojan sivu
Uuden Pajero sivut (Arkistoitu – Internet Archive)
LOLCODE

| LOLCODE |
| --- | --- |

Paradigma:  esoteerinen
Julkaistu:  2007
Suunnitellut:  Adam Lindsay
Vaikutteet:  Lolcats
Vaikuttanut:  LOLPython
Verkkosivu:  lolcode.org
LOLCODE on leikkimielinen esoteerinen ohjelmointikieli jolla voi ohjelmoida melko rajoittuneesti. Sen syntaksi perustuu lolcat-kieleen eli väännökseen englannin kielestä.
Kielessä kaikki kirjoitetaan isoilla kirjaimilla.
Esimerkki

Alla oleva koodi tulostaa tekstin ”HAI WORLD”.
HAI
 CAN HAS STDIO?
 VISIBLE "HAI WORLD!"
 KTHXBYE
| Koodi | Kommentti |
| --- | --- |
HAI: Jokaisessa ohjelmassa HAI aloittaa ohjelman
CAN HAS [TIEDOSTO]?: Monessa ohjelmointikielessä on alussa sisällytettävä kirjastotiedosto ohjelmaan jotta erinäiset funktiot ja aliohjelmat olisivat käytettävissä. CAN HAS sisällyttää kuvitteellisesti ohjelmaan jonkin kirjaston, mutta tosiasiassa nykyisissä LOLCODEn versioissa mitään ei tehdä.
VISIBLE [VIESTI]: Tulostaa tekstiä.
KTHXBYE: HAI aloittaa ohjelman ja KTHXBYE lopettaa sen.
Aiheesta muualla

LOLCODEn nettisivut (englanniksi)
Lauritsalan kanavasilta

| Lauritsalan kanavasilta |
| --- | --- |
 Näkymä sillalta kanavaan. Kuvan yläreunassa on yksi kanavan kolmesta käännettävästä tulvapadosta.
Ajokaistoja:  2 (sekä yhdistetty pyörätie ja jalkakäytävä)
Ylittää:  Saimaan kanava
Sijainti:  Lappeenranta
Siltatyyppi:  kotelopalkkisilta
Pituus:  221,2 m
Leveys:  11,7 m
Alituskorkeus:  24,5 m
Liikenne päivässä:  6 000
Avattu liikenteelle:  1967
Koordinaatit:  61°04′41.0″N, 28°17′29.2″E
Lisää silta-artikkeleitaArkkitehtuurin teemasivulla
Lauritsalan kanavasilta on Saimaan kanavan ylittävä silta Lappeenrannassa. Se sijaitsee Lauritsalan ja Kanavansuun kaupunginosien välillä noin kilometri kanavan Saimaalta katsoen ensimmäisen sulun eli Mälkiän sulun pohjoispuolella.
Sillalla kulkee kaksikaistainen Muukontie eli yhdystie 4071 Lauritsalasta Muukkoon sekä yhdistetty pyörätie ja jalkakäytävä. Kanavan lisäksi sillan alittavat kanavaa mukailevat Läntinen kanavatie ja Kanavansuunranta. Sillan vuorokautinen liikennemäärä on noin 6 000 ajoneuvoa. Silta on rakenteeltaan kotelopalkkisilta, ja se on pituudeltaan 221,2 metriä ja leveydeltään 11,7 metriä. Sillan alituskorkeus kanavassa on 24,5 metriä.
Silta rakennettiin vuonna 1967. Sen eteläpuolella on rautatiesilta, jolla kulkee Karjalan rata. 1940- ja 1950-lukujen vaihteessa paikalla oli vain rautatiesilta ja maantieyhteys kanavan yli kulki pohjoisempana lähempänä kanavansuuta.
Silta korjattiin vuonna 2015, jolloin uusittiin sillan pintarakenteet, vesieristeet, kaiteet ja liikuntasaumalaitteet sekä levennettiin kevyen liikenteen väylää.
Kuumat löylyt

Kuumat löylyt on taiteilija Heikki Tuomelan (1922–1991) öljytyö kovalevylle, 146 × 122 cm, vuodelta 1985–86. Ateneumin taidemuseo osti sen kokoelmiinsa vuonna 1988.
Kuumat löylyt -maalauksessa nähdään Heikki Tuomela itse kylpemässä kahden naisen kanssa nokeentuneessa saunassa. Tuohon aikaan ei ollut enää tavallista, että naiset ja miehet saunoivat keskenään muutoin kuin miehenä ja vaimona. Silti teoksen katsotaan ilmentävän suomalaisten mutkatonta suhdetta alastomuuteen.
Tuomelalle tunteen ilmaus oli taiteen keskeisin pyrkimys, jolloin hänen tuli hallita värin intensiteetti ja valon voima. Nuorena hän kuvasi paljon syrjäytyneitä, romaneja, rähjäisiä rakennuksia ja köyhien hetkellisiä iloja kuten musisointia ja saunomistakin. 12-vuotiaana täysorvoksi jäänyt Tuomela osasi työskennellessään samaistua kohteensa maailmaan, mikä oli hänen vahvuuksiaan.
Aiheesta muualla

Teos Suomen Kansallisgallerian sivuilla: Kokoelmat: Kuumat löylyt.  (Arkistoitu – Internet Archive)
Becoming (Ari Koivusen albumi)

| Becoming Ari Koivunen |
| --- | --- | --- |

Studioalbumin tiedot
 Julkaistu: 11. kesäkuuta 2008
 Tuottaja(t): Nino Laurenne & Pasi Heikkilä
 Tyylilaji: power metal, hard rock, heavy metal
 Kesto: 52.32
 Levy-yhtiö: BMG
Listasijoitukset
  1. (25/2008)
Ari Koivusen muut julkaisut
| Fuel for the Fire 2007 | Becoming 2008 |   |
Singlet albumilta Becoming
 ”Give Me a Reason” Julkaistu: 5. toukokuuta 2008  ”Tears Keep Falling” Julkaistu: 11. elokuuta 2008
Becoming on Ari Koivusen toinen studioalbumi, joka julkaistiin 11. kesäkuuta 2008. Levy nousi välittömästi ilmestyttyään Suomen virallisen albumilistan kärkeen. Levyn myynti on myös ylittänyt kultalevyrajan (15 000 kappaletta).
Albumin ovat tuottaneet Nino Laurenne ja Pasi Heikkilä.
Kappaleet

Raging Machine – 4.34 (säv. Pasi Heikkilä & Nino Laurenne, san. Nino Laurenne & Pasi Heikkilä)
Under the Burning Sky – 5.49 (säv. Ari Koivunen Band, san. Vili Ollila)
Give Me a Reason – 3.49 (säv. Pasi Heikkilä & Nino Laurenne, san. Nino Laurenne & Pasi Heikkilä)
Sign of our Times – 4.33 (säv. Ari Koivunen Band, san. Luca Gargano)
Sweet Madness – 5.36 (säv. Pasi Heikkilä, san. Maija Kalaoja & Pasi Heikkilä)
Father – 5.52 (säv. Ari Koivunen Band, san. Luca Gargano, Ari Koivunen, Erkka Korhonen, Erkki Silvennoinen)
Keepers of the Night – 4.45 (säv. Ari Koivunen Band, san. Luca Gargano, Laura Reunanen)
Tears Keep Falling – 4.47 (säv. Ari Koivunen Band, san. Vili Ollila)
Hero's Gold – 3.56 (säv. Ari Koivunen Band, san. Luca Gargano)
My Mistake – 4.18 (säv. / san. Rake)
Unscarred Within – 4.18 (säv. / san. Mikko Salovaara)
Fight Forever / Vili Robert Ollila (Japanin bonuskappale)
Kokoonpano

Ari Koivunen – laulu ja taustalaulu:
Erkka Korhonen – soolokitarat, rytmikitarat, akustiset kitarat ja taustalaulu
Luca Gargano – rytmikitarat ja taustalaulu
Vili Ollila – koskettimet ja ohjelmointi
Erkki Silvennoinen – bassokitara ja taustalaulu
Mauro Gargano – rummut
Aleksi Parviainen – taustalaulu
Arvostelut

Imperiumi.net:
Rumba: negatiivinen
Soundi:
V2.fi:
Lea (troolari)

Lea oli suomalainen troolari, joka upposi Selkämerellä Mäntyluodon edustalla 12. huhtikuuta 1999 ollessaan vetämässä troolia parivedolla toisen, Nipsu-nimisen troolarin kanssa. Onnettomuudessa kuolivat Lean ja Nipsun päälliköt. Molempien alusten kotipaikka oli Kalajoki.
Troolarit Lea ja Nipsu lähtivät Reposaaren kalasatamasta Selkämerelle 11. huhtikuuta 1999 kello 12 pyytämään silakkaa paritroolilla Selkämerellä. Kun troolareihin ei saatu seuraavana aamuna yhteyttä, käynnistettiin alueella etsinnät. Troolari Nipsu löytyi mereltä tyhjänä valot päällä ja kone käynnissä 13. huhtikuuta, mutta troolari Leasta tai kummankaan troolarin kalastajista ei löytynyt jälkeäkään.
Troolari Lean hylky löytyi 21. kesäkuuta 95 metrin syvyydestä muutamien kalastajien tekemissä etsinnöissä. Nipsun päällikön ruumis löytyi Kristiinankaupungin saaristosta 10. heinäkuuta. Troolari Lea nostettiin merestä Kalajoella järjestetyn kansalaiskeräyksen tuottamilla varoilla toukokuussa 2000, ja heinäkuussa 2000 löytyi vielä Siipyyn saaristosta Ljusgrundin saaren pohjoisrannalta troolari Lealta peräisin ollut salkku, jossa oli muun muassa Lean laiva-asiakirjat.
Onnettomuustutkinnan perusteella troolari Lea menetti vakautensa, kun troolipussin silakkasaalista oltiin nostamassa sen kannelle. Alus kallistui niin voimakkaasti, että vettä pääsi virtaamaan sen avoimeen lastiruumaan, jolloin alus upposi. Myös ruumassa jo olleen silakkalastin liikkuminen vaikutti asiaan. Molemmat kalastajat olivat olleet tapahtumahetkellä troolari Leassa, eivätkä he sitten olleet onnistuneet uimaan pinnalle jääneeseen troolari Nipsuun.
Troolari Lea (rekisterinumero FIN-137-0) oli rakennettu Kalajoen Vasankarissa vuonna 1988. Sen pituus oli 16, 7 metriä, leveys 4,8 metriä, vetoisuus 23 brt ja koneteho 243 kW. Troolari Nipsu (rekisterinumero FIN-16-0) oli rakennettu vuonna 1995; sen pituus oli 16,84 metriä, leveys 5,5 metriä, vetoisuus 35 brt ja koneteho 221 kW.
Mohammed Mamle

Mohammed Mamle
Mohammed (Hama) Mamle (1925–1999) oli tunnettu kurdilaulaja, joka syntyi ja eli Kurdistanissa. Hän on erityisen tunnettu syvällisestä ja tunnepitoisesta äänestään sekä laajasta laulurepertuaaristaan, joka kattaa perinteisiä kurdilaisia kansanlauluja ja moderneja sävellyksiä.
Varhainen elämä

Mamle syntyi vuonna 1925 pieneen kylään Kurdistanin vuoristoalueella. Jo nuorena hän osoitti kiinnostusta musiikkiin ja oppi soittamaan erilaisia perinteisiä kurdilaisia soittimia. Hänen musiikillinen lahjakkuutensa huomattiin varhain, ja hänestä tuli nopeasti suosittu paikallinen esiintyjä.
Ura

Mamlen ura alkoi toden teolla 1950-luvulla, kun hän aloitti yhteistyön muiden merkittävien kurdilaismuusikoiden kanssa. Hän teki useita äänityksiä, jotka levisivät laajalti Kurdistanissa ja sen ulkopuolella. Mamlen tunnetuimpiin kappaleisiin kuuluvat "Lewanayê", "Gule", ja "Şirinê". Hänen musiikkinsa on usein täynnä syvää tunnetta ja se käsittelee teemoja kuten rakkaus, kaipuu ja kurdien kulttuuriperintö.
Yhteistyöt

Mamle teki yhteistyötä monien aikansa suurten kurdilaisten muusikoiden kanssa, kuten Hassan Zirakin, Mala Hussain Abdulzadan ja Osman Bukani kanssa. Yksi hänen tunnetuimmista yhteistöistään on kappale "Malî Babim Be Wefa", joka äänitettiin vuonna 1960 yhdessä Hassan Zirakin ja Mala Hussain Abdulzadan kanssa.
Henkilökohtainen elämä

Mamle oli tunnettu myös vaatimattomasta ja maanläheisestä elämäntyylistään. Hän oli syvästi juurtunut kurdilaiseen kulttuuriin ja perinteisiin, ja tämä heijastui hänen musiikissaan. Mamle pysyi uskollisena juurilleen koko elämänsä ajan, ja hänet muistetaan ihmisenä, joka omisti elämänsä kurdilaisen musiikin ja kulttuurin edistämiselle.
Kuolema ja Perintö

Mohammed Mamle kuoli 23.tammikuuta vuonna 1999, 73-vuotiaana kurdilaisessa Mahabadin kaupungissa, mutta silti hänen musiikillinen perintönsä elää edelleen. Hänen laulunsa ovat yhä suosittuja Kurdistanissa ja kurdiyhteisöissä ympäri maailmaa. Mamlea pidetään yhtenä kurdilaisen musiikin suurimmista nimistä, ja hänen vaikutuksensa näkyy edelleen monien nykyisten kurdimuusikoiden työssä. Hänen poikansa Abdullah Mamle on myös ammattilais-laulaja
Diskografia

Lewanayê
Gule
Şirinê
Malî Babim Be Wefa (yhdessä Hassan Zirakin ja Mala Hussain Abdulzadan kanssa)
Are Wara Shamal Wara
Brown Swiss (nautarotu)

| Brown Swiss |
| --- | --- |

Käyttötarkoitus::  lypsy sekä lihantuotanto.
Alkuperä ja nimet
Alkuperämaa::  Sveitsi
Ominaisuudet
Paino::  sonnit jopa 1 000 kg,   lehmät noin 600 kg.
Värit::  vaaleanruskea, ruskeanharmaa sekä myös vaalea.
Aiheesta muualla
  Brown Swiss Commonsissa 
Brown Swiss on Sveitsissä kehitetty nautarotu. Se on keskikoinen ja väriltään ruskeanharmaa nautarotu. Se on yleensä perinnöllisesti sarvellinen. Faba ylläpitää kyseisen rodun kantakirjaa Suomessa. Faba on karjantuottajien osuuskunta jonka tavoite on kar­jan li­sään­ty­mi­sen, ja­los­ta­mi­sen ja ter­vey­den pa­ran­ta­mi­nen.
Rodun kuvaus

Rotu on kotoisin Sveitsistä ja arvellaan olevan yksi vanhimmista nautaroduista.Sveitsistä on löydetty noin 4 000 eaa. vanhoja jäänteitä lehmien luista jotka saattavat olla tästä rodusta. Einsiedeln luostarissa benediktiiniläiset munkit alkoivat jalostaa tätä rotua jo noin 1 000 sitten.
Rotu on tunnettu säyseästä ja rauhallisesta luonteesta. Sillä on vankkarakenteiset jalat, ja se on muutenkin raskasta tekoa. Lehmä painaa 600 kilon molemmin puolin ja täysikasvuinen sonni voi painaa 2 000 kiloa. Sen maidon rasva-proteiinisuhde on hyvin juuston valmistukseen sopiva. Se on myös pitkäikäinen rotu.
Yhdysvalloitoihin rotua tuotiin ensimmäisen kerran vuonna 1869, jolloin maahan tuotiin 25 sonnia ja 140 lehmää. Nykyään Yhdysvalloissa on niitä noin 7–8 miljoonaa. Siellä rotua pidetään ensisijaisesti lypsyrotuna, muualla sitä kasvatetaan myös lihan vuoksi.
Jalostaminen

Jalostuksessa on ollut tavoitteena parantaa rodun maidontuotanto-ominaisuuksia; valkuaistuottoa, maidon kuiva-ainepitoisuutta, hedelmällisyyttä sekä terveyttä, rakennetta ja kestävyyttä.
Aiheesta muualla

Paavola, Raili & Vähäsarja, Sari: Uusin lypsykarjarotu kiinnittää katseita Yle - Uutiset.  30.7.2009. Viitattu 27.6.2018.
Sveitsin ruskea lehmä Faktat Lemmikit tiedot. Viitattu 27.6.2018.
The Brown Swiss Breed The Brown Swiss Cattle Society.  2014. Arkistoitu 11.6.2018. Viitattu 27.6.2018 (englanniksi) .
Rodun nimestä huolimatta näiden nautojen värit vaihtelevat harmaa Brown Swiss.
Brown Swissin värit vaihtelevat harmaasta, ruskeaan–tummanruskeaan, ne saattavat myös olla miltei valkoisiakin.
Becoming X

| Becoming X Sneaker Pimps |
| --- | --- | --- |

Studioalbumin tiedot
 Julkaistu: 19. elokuuta 1996
 Tuottaja(t): Jim Abbiss, Line of Flight, Peter Collins, Flood
 Tyylilaji: downtempo, electronica, trip-hop
 Kesto: 49.12
 Levy-yhtiö: Clean Up Records
Sneaker Pimpsin muut julkaisut
|   | Becoming X 1996 | Becoming Remixed 1998 |
Becoming X on Sneaker Pimpsin vuonna 1996 julkaistu debyyttialbumi. Se menestyi hyvin Isossa-Britanniassa ja kappaleista "6 Underground" ja "Spin Spin Sugar" tuli hittejä Yhdysvalloissa.
Becoming X on ainut yhtyeen levyistä, jolla laulajana on Kelli Ali. Myöhemmillä albumeilla laulajana toimii Chris Corner.
"How Do", levyn viimeinen kappale, on cover-versio laulusta "Willow's Song" elokuvasta Uhrijuhla (1973).
Albumista julkaistiin myöhemmin remix-versio Becoming Remixed.
"6 Underground" -hitin ansiosta, levy pysyi 23 viikkoa Billboard 200 -listalla Yhdysvalloissa.
Kappaleet

Low Place Like Home – 4.38
Tesko Suicide – 3.48
6 Underground – 4.06
Becoming X – 4.15
Spin Spin Sugar – 4.21
Post-Modern Sleaze – 5.21
Waterbaby – 4.12
Roll On – 4.28
Wasted Early Sunday Morning – 4.29
Walking Zero – 4.31
How Do – 5.03
Kokoonpano

Kelli Ali – laulu
Chris Corner – kitarat
Joe Wilson – basso
Dave Westlake – rummut
Liam Howe – kosketinsoittimet
Aiheesta muualla

Becoming X discogs.com -sivustolla
Kvartsi-iskos

Kvartsi-iskos arkeologian tuntema kivikautisten kvartsiesineiden valmistuksesta syntynyt kvartsin palanen tai sirpale. Kvartsi-iskoksia irtoaa kvartsista, kun sitä muotoillaan esineeksi iskemällä toisella kivellä.
Suomessa, jossa hapan maaperä on tuhonnut lähes kaikki elolliset jäänteet kivikaudelta, kvartsi-iskokset ovat kivikautisen asutuksen tärkeitä tunnusmerkkejä. Useat asuinpaikat on löydetty kvartsi-iskosten perusteella.
Laurits Tørnæs

| Laurits Tørnæs> Tanskan maatalousministeri |
| --- | --- |
 Poul Schlüterin II, III ja IV hallitus 10. syyskuuta 1987 – 25. tammikuuta 1993  
Edeltäjä:  Britta Schall Holberg
Seuraaja:  Bjørn Westh
Kansankäräjäedustaja
 1981–1994  
Henkilötiedot
Koko nimi:  Laurits Petersen Tørnæs
Syntynyt: 17. heinäkuuta 1936 (ikä 88) Kolding, Tanska
Tiedot
Puolue:  Venstre
Laurits Petersen Tørnæs (s. 17. heinäkuuta 1936 Kolding) on tanskalainen poliitikko. Hän on istunut kansankäräjillä vuosina 1981–1994 ja toiminut Tanskan maatalousministerinä 1987–1993.
Aiheesta muualla

Laurits Tørnæs Tanskan kansankäräjien verkkosivuilla (tanskaksi)
Bob Sinclar

| Christophe Le Friant |
| --- | --- |
 Bob Sinclar NRJ Music Awards 2011 -gaalassa.
Henkilötiedot
Syntynyt: 10. toukokuuta 1969 (ikä 55)
Ammatti:  DJ, tuottaja
Muusikko
Taiteilijanimi:  Bob Sinclar Bob Sinclair The Mighty Bop Reminiscence Quartet Yellow Productions
Aktiivisena:  1987–
Tyylilajit:  house, french house
Soittimet:  fonografi
Yhtyeet:  Africanism All Stars
Levy-yhtiöt:  Yellow Productions
Aiheesta muualla
www.bobsinclar.com
  [ Muokkaa Wikidatassa ] [ ohje ]  
Bob Sinclar (oikealta nimeltään Christophe Le Friant, s. 10. toukokuuta 1969) on ranskalainen tuottaja, DJ, remixaaja ja Yellow Productionsin omistaja. Vuonna 2005 julkaistu "Love Generation" oli ykköshitti Australiassa, Saksassa ja Ranskassa. Bob Sinclarin musiikin tyylilaji on elektroninen musiikki ja house.
Ura > Alku

Sinclar aloitti DJ-uransa vuonna 1986. Hän keskittyi tuolloin hip hop ja funk -musiikkiin. Hän esiintyi tuolloin myös nimellä Chris the French Kiss. Hänen ensimmäinen klubihittinsä oli "Gym Tonic", jota oli tuottamassa Daft Punkista tuttu Thomas Bangalter.
Tuohon aikaan Sinclar esiintyi useilla salanimillä. Chris the French Kiss -nimen lisäksi hän käytti nimiä The Mighty Bob ja Reminiscence Quartet. Hän myös oli mukana Africanism All Stars -houseprojektissa. Projektiin kuului myös mm. David Guetta.
Ura > Debyyttialbumi

Vuonna 2005 julkaistiin Bob Sinclaren ensimmäinen kaupallinen hittisingle "Love Generation". Singleä seurasi Bob Sinclaren debyyttialbumi Western Dream. Single sijoittui ykköspaikoille Australian ja Saksan -listoilla. Hollannin listalla sijoitus oli toinen sija ja Belgiassa kappale pysyi listalla kokonaiset 39 viikkoa. Kappaleesta tuli myös Saksassa järjestettyjen vuoden 2006 jalkapallon maailmanmestaruuskilpailujen tunnuskappale. Sinclaren toinen hittikappale oli "World, Hold On (Children of the Sky)". Myös kolmas single "Rock This Party (Everybody Dance Now)" menestyi Euroopan listoilla.
Ura > Soundz of Freedom

Toukokuussa 2007 julkaistiin Sinclaren toinen studioalbumi Soundz of Freedom. Albumilta julkaistiin singlet "Sound of Freedom" ja "Together". Albumilla oli myös "Rock This Party" -kappaleesta tehty remix-versio.
Ura > Born in 69

Kolmas studioalbumi Born in 69 julkaistiin toukokuussa 2009. Albumin ensimmäinen single oli "Lala Song". Singlellä vierailivat Master Gee ja Wonder Mike rap-yhtye The Sugarhill Gangistä. Toinen single oli "Love You No More", jolla vieraili reggae-laulaja Shabba Ranks.